cyanic-selkie/wikianc huggingface dataset:
ঘোষণা এবং বাজেয়াপ্তকরণ
ঘোষণা
১৮৯০ সালে সর্বপ্রথম ইনিংস ঘোষণাকারী অধিনায়ক ছিলেন চার্লস রাইট কেন্ট ক্লাবের বিপক্ষে খেলায়। রাইট নটিংহামশায়ারের ২য় ইনিংসকে ৫ উইকেটে ১৫৭ রানে ঘোষণা করেন এবং কেন্ট ক্লাবের জন্য ২৩১ রানের জয়ের টার্গেট দেয়। যদিও তার এ কৌশল কোন কাজে আসেনি, কারণ খেলাটি ড্র হয়। স্কোরবোর্ডে কেন্ট ক্লাব ৯ উইকেটে ৯৮ রান করে, কিন্তু নটিংহামশায়ারকে জয়ের জন্য আরো একটি উইকেট দরকার।
বাজেয়াপ্ত
বর্তমান ক্রিকেট আইনের আওতায়, একজন অধিনায়ক তার পক্ষের ইনিংসকে বাতিল করতে পারে। বাতিলকৃত একটি ইনিংসকে অবশ্যই পূর্ণাঙ্গ ইনিংস হিসাবে গণ্য করা হবে। সাধারণ এটা ঘটে থাকে স্বল্প দীর্ঘ দুই-ইনিংসের খেলায়, যেখানে দলনেতাকে অবশ্যই দলীয় সদস্যের সাথে ঐকমত্যে আসতে হয় যে, কীভাবে ম্যাচটিকে সেট করলে একটি প্রত্যাশিত ফলাফল আসতে পারে।কোন খেলায় ড্র করার চেয়ে জয়ী হলেই বেশি পয়েন্ট পাওয়া যায়, তাই অধিনায়কগণ প্রায়শই প্রতিপক্ষকে ঝুঁকিমূলক জয়ের সুযোগ তৈরী করে দিতে চান, অপরদিকে খেলা যতক্ষণ পর্যন্ত নিজেদের অনুকূলে থাকলে ততক্ষণ নিজেদের দলকেই জয়ী করতে চেষ্টা করে থাকেন।
টেস্ট ক্রিকেট
কেবল মাত্র একটি ইনিংসে সৌজন্যমূলকভাবে বাজেয়াপ্ত করা যেতে পারে টেস্ট ক্রিকেটে। এটা ঘটেছিল ১৮ জানুয়ারি ২০০০ সালে সেঞ্চুরিয়ান, দক্ষিণ আফ্রিকায়, দক্ষিণ আফ্রিকা এবং ইংল্যান্ডের মধ্যকার ৫ম ও শেষ টেস্টে। পাঁচ ম্যাচ সিরিজের চার ম্যাচে দক্ষিণ আফ্রিকা ২-০ তে এগিয়ে সিরিজ জিতেই নিয়েছে (যেখানে ২টি ম্যাচ ছিল ড্র)। ৫ম টেস্টের ১ম দিনে দক্ষিণ আফ্রিকা ৬ উইকেটে ১৫৫ রান করার পর বৃষ্টির কারণে খেলা বন্ধ হয়ে যায় এবং পরবর্তী ৩দিন পর্যন্ত কোন খেলা সম্ভব হয়নি। বাকী কেবল একদিন এবং ম্যাচটি ড্র এর সম্ভাবনার দিকে এগোচ্ছিল। অতপর দক্ষিণ আফ্রিকান অধিনায়ক হানসি ক্রনিয়ে এবং প্রতিপক্ষের অধিনায়ক নাসের হুসেন একটি সমঝোতায় আসার চেষ্টা করেন, যেখানে দক্ষিণ আফ্রিকা ২৫০ রানের লক্ষ্যমাত্রা তৈরীর পূর্ব পর্যন্ত ব্যাটিং চালিয়ে যাবে এবং এর পরেই ঘোষণা করবে। তখন ইংল্যান্ড এবং দক্ষিণ আফ্রিকা উভয়েই তাদের একটি করে ইনিংস বাজেয়াপ্ত করে এবং ইংল্যান্ডকে ২৫০ রানের জয়ের লক্ষ্যমাত্রা দেয় (যদিও মূল খেলায় লক্ষ্যমাত্রা ছিল ২৪৯)। ঐ সময়ই কেবল উক্ত আইনটি কোন দলের দ্বিতীয় ইনিংস বাজেয়াপ্ত করার অনুমতি দিয়েছিল। ধরে নেয়া হয়েছিল যে, ইংল্যান্ড তাদের প্রথম ইনিংসটি ০ বলে ০ উইকেটে ০ রানে ঘোষণা করেছে। পরে ব্যাট করতে গিয়ে ইংল্যান্ড ৮ উইকেটে ২৫১ রানে পৌছে যায় এবং ২ উইকেটে জয় লাভ করে। দক্ষিণ আফ্রিকা দলের অনেকেই তখন হানসি ক্রনিয়ের সমালোচনা করেছিল, কেন তিনি এত ছোট লক্ষ্যমাত্রা দেন।
মুদাফফরগঞ্জ দক্ষিণ ইউনিয়ন
প্রশাসনিক কাঠামো
মুদাফফরগঞ্জ দক্ষিণ ইউনিয়ন লাকসাম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
হাট-বাজার
১। মুদাফরগঞ্জ বাজার।
২। মাওলানা বাজার।
৩। শ্রীয়াং বাজার।
৪। কালিয়াপুর বাজার।
৫। শান্তিরবাজার।
৬। রাজাপুর বাজার।
মাজুরো
মাজুরো পশ্চিম-মধ্য প্রশান্ত মহাসাগরের মার্শাল দ্বীপপুঞ্জের "রাতাক" (সূর্যোদয় তথা পূর্বী) দ্বীপশৃঙ্খলে অবস্থিত একটি প্রবালপ্রাচীরবেষ্টিত দ্বীপ (অ্যাটল) এবং মার্শাল দ্বীপপুঞ্জ প্রজাতন্ত্রের রাজধানী। ৬৪টি খণ্ডদ্বীপ নিয়ে গঠিত অ্যাটলটির উপবৃত্তাকার প্রবাল প্রাচীরটি ৪০ কিলোমিটার দীর্ঘ এবং এর মোট আয়তন ৯.৭ বর্গকিলোমিটার। প্রবাল প্রাচীরটি একটি লেগুন বা উপহ্রদকে ঘিরে রেখেছে যার আয়তন ২৯৫ বর্গকিলোমিটার। দ্বীপটি অস্ট্রেলিয়া ও হাওয়াই দ্বীপপুঞ্জের মাঝামাঝি একটি অবস্থানে অবস্থিত।
মাজুরো দ্বীপের জনসংখ্যা মার্শাল দ্বীপপুঞ্জের দ্বীপগুলির মধ্যে সবচেয়ে বেশি। অ্যাটলের মূল বসতিটি কৃত্রিম ভূমি দিয়ে সংযুক্ত দেলাপ, উলিগা ও দজাররিত খণ্ডদ্বীপগুলির সমষ্টি নিয়ে গঠিত (যার সংক্ষিপ্ত নাম ডিইউডি, DUD) এবং এটিই দেশের রাজধানী হিসেবে কাজ করে। মাজুরোতে কেনাকাটার এলাকা, একাধিক হোটেল, একটি সমুদ্র বন্দর ও একটি আন্তর্জাতিক বিমানবন্দর আছে। ২০১৮ সালের গণনা অনুযায়ী এখানে প্রায় ৩১ হাজার লোকের বাস।
জলবায়ু
মাজুরো বিষুবরেখার সামান্য উত্তরে অবস্থিত। কিন্তু এর জলবায়ু বিষুবীয় নয়, বরং ক্রান্তীয় অতিবৃষ্টি অরণ্য প্রকৃতির (উষ্ণ ও আর্দ্র), কেননা সারা বছর ধরেই এখানে বাণিজ্য বায়ু প্রবাহিত হয়, যদিও গ্রীষ্মকালে আন্তঃক্রান্তীয় অভিসৃতি অঞ্চলের অবস্থান পরিবর্তনের কারণে বাণিজ্য বায়ুর প্রবাহ প্রায়ই ব্যাহত হয়। এখানে ঘূর্ণিঝড়ের ঘটনা বিরল। তাপমাত্রা প্রায় সারা বছরই একই থাকে। গড় তাপমাত্রা ২৭ ডিগ্রী সেলসিয়াস। কদাচিৎ তাপমাত্রা ২১ ডিগ্রীর নিচে নেমে আসে। মাজুরোতে বছরে গড়ে ৩২০০ মিলিমিটার বৃষ্টিপাত হয়।
ইতিহাস
সম্ভবত ২০০০ বছর ধরে মানুষ মাজুরোতে বসবাস করে আসছে। ১৮৮৪ সালে জার্মান সাম্রাজ্য মার্শাল দ্বীপপুঞ্জের বাকী দ্বীপগুলির সাথে সাথে মাজুরো দ্বীপটিও দখল করে নেয় এবং এখানে একটি বাণিজ্যকুঠি স্থাপন করে। ১৯১৪ সালে সাম্রাজ্যিক জাপানি নৌবাহিনী ১ম বিশ্বযুদ্ধের সময় মার্শাল দ্বীপপুঞ্জ তথা মাজুরোকে করায়ত্ত করে। ১৯২০ সালে লিগ অফ নেশনস জাপান সাম্রাজ্যকে দ্বীপটি পরিচালনা করার ক্ষমতা দান করে। দ্বীপটি এসময় জাপানি শাসনাধীন ভূখণ্ড নানিয়ো-র একটি অংশে পরিণত হয়। যদিও জাপানিরা নানিয়োতে একটি স্থানীয় সরকার স্থাপন করেছিল, তা সত্ত্বেও স্থানীয় সমস্ত প্রশাসনিক কাজ ঐতিহ্যবাহী স্থানীয় নেতাদের হাতেই ছেড়ে দেওয়া হয়। ১৯৪৪ সালের ৩০শে জানুয়ারি মার্কিন সেনারা মাজুরো আক্রমণ করে, কিন্তু অনুধাবন করে যে তার এক বছর আগেই জাপানিরা তাদের দুর্গ পরিত্যাগ করে কোয়াজালেইন এবং এনেওয়েতাক দ্বীপে চলে গেছে। কেবল একজন জাপানি ওয়ারেন্ট কর্মকর্তাকে দেখাশোনা করার জন্য রেখে যাওয়া হয়। তাকে বন্দী করার সাথে সাথে দ্বীপটি মার্কিন নিয়ন্ত্রণে চলে আসে। এর ফলে মার্কিন নৌবাহিনী মধ্য প্রশান্ত মহাসাগরে বৃহত্তম একটি নোঙরস্থল ব্যবহার করার সুযোগ পায়।
২য় বিশ্বযুদ্ধের পরে মাজুরো মার্কিন যুক্তরাষ্ট্রের দায়িত্বাধীন প্রশান্ত দ্বীপপুঞ্জসমূহের জাতিসংঘ ট্রাস্ট অঞ্চলের একটি অংশে পরিণত হয়। মার্কিনীরা জালুইত অ্যাটল দ্বীপের পরিবর্তে মাজুরোকে মার্শাল দ্বীপপুঞ্জের প্রশাসনিক কেন্দ্রের মর্যাদা দান করে। ১৯৮৬ সালে মার্শাল দ্বীপপুঞ্জ স্বাধীনতা লাভ করলে এটি রাষ্ট্রটির রাজধানীতে পরিণত হয়।
অর্থনীতি
মাজুরোর অর্থনীতি মূলত সেবাখাতভিত্তিক।
শিক্ষা
<!--
Colleges and universities
The College of the Marshall Islands is located in Uliga.
The University of South Pacific has a presence on Majuro.
Bank of the Marshall Islands
Bank of Guam
Primary and secondary schools
Marshall Islands Public School System operates public schools.
High schools:
Primary schools:
In the 1994-1995 school year Majuro had 10 private elementary schools and six private high schools.
There is a Seventh Day Adventist High School and Elementary School in Delap, where English is taught to all students.
There is a Seventh Day Adventist Elementary school in Laura where English is taught to all students. -->
আকাশপথ
<!--Marshall Islands International Airport, offering domestic and international services, is on Majuro Atoll. It is served by four passenger airlines: United Airlines, Nauru Airlines, Air Marshall Islands, and Asia Pacific Airlines.
Air Marshall Islands flies to most of the Marshalls' inhabited atolls once a week. It offers daily service between Majuro and Kwajalein except Thursdays and Sundays.
সমুদ্রপথ
Additionally, the lagoon acts as a harbor for commercial fishing vessels, cruisers, sport fishing boats, outrigger canoes and the occasional luxury yacht.
সড়কপথ
Most of the roadway from Djarrit to Laura is a single two-lane paved road. -->
যুগ্ম বা ভগিনী শহর
মাজুরো শহরের যুগ্ম বা ভগিনী শহরগুলি হল:
তুঙ্গভদ্রা নদী
তুঙ্গভদ্রা ভারতের দক্ষিণাঞ্চলে প্রবাহিত একটি প্রধান নদী, যা কর্ণাটক-এর মধ্যে দিয়ে অধিকাংশ সময় প্রবাহিত এবং অবশেষে কর্ণাটক,অন্ধ্রপ্রদেশ এবং তেলেঙ্গানার সীমান্ত দিয়ে প্রবাহিত হয়ে অন্ধ্রপ্রদেশের কুর্নূল জেলা এর কাছে কৃষ্ণা নদীতে মিলিত হয়।মহাকাব্য রামায়ণে তুঙ্গভদ্রা পম্পা নদী নামে পরিচিত ছিল।
প্রবাহ
কর্ণাটকে কুডলির কাছে তুঙ্গ নদী এবং ভদ্রা নদীর সঙ্গমস্থলের কাছে তুঙ্গভদ্রা নদীর উৎস যা এর পরে পশ্চিমঘাট পর্বতমালার পূর্ব ঢাল বরাবর প্রবাহিত হয়। দুটি নদী কর্ণাটকের চিকমগালুর জেলায় উৎপাদিত হয়,পশ্চিমপ্রবাহী নদী নেত্রবতীর পাশাপাশি (যা ম্যাঙ্গালোরের কাছাকাছি আরব সাগরের সাথে মিলিত); তুঙ্গ এবং ভদ্রা পশ্চিমঘাটের বরাহ পর্বতে ১১৯৮মিটার উচ্চতার গঙ্গামুলার কাছে মিলিত হয়। ভদ্রা নদীটি ভদ্রাবতী শিল্পকেন্দ্রের মধ্য দিয়ে প্রবাহিত হয়। ১০০ টিরও বেশি উপনদী, নদী, খাল এবং সমতুল্য জলপ্রবাহ এই দুটি নদীতে মিলিত হয়। শিবমোজ্ঞাতে থেকে ১৫ কিমি ( ৯.৩ মা) দূরে কুডলিতে প্রায় ৬১০ মিটার উচ্চতায় হোলেহান্নুর কাছে মিলিত হবার পূর্বে তুঙ্গ এবং ভদ্রার যাত্রাপথ যথাক্রমে ১৪৭ কিমি (৯১ মাইল) এবং ১৭১ কি.মি. (১০৬ মাইল)।   সেখান থেকে তুঙ্গভদ্রা ৫৩১ কিলোমিটার (৩৩০ মাইল) সমভূমির মধ্য দিয়ে প্রবাহিত হয়ে কৃষ্ণার সাথে মিলিত হয়।শিমোগা জেলা, উত্তর কন্নড় জেলা এবং হাবেরী জেলা দিয়ে প্রবাহিত বরদা ও  চিত্রদুর্গ জেলা, বেলারি জেলা, কোপ্পাল জেলা ও রায়চুর জেলার মধ্যে দিয়ে প্রবাহিত হাগেরি এবং কুর্নূল জেলা র মধ্যে দিয়ে প্রবাহিত হান্দ্রি তুঙ্গভদ্রার প্রধান উপনদীসমূহ। এছাড়াও অনেক উপনদী রয়েছে এই প্রধান উপনদী গুলির। নদীর তীরে অনেকগুলি পবিত্র স্থান আছে: প্রধানত ভদ্রা নদীর তীরে শৈব ধারার মন্দির এবং তুঙ্গ নদীর তীরে অন্যান্য সমস্ত বিশ্বাসের মন্দির গুলি। আদি শঙ্করাচার্য দ্বারা প্রতিষ্ঠিত শৃঙ্গেরির, সারদাপেঠম তুঙ্গার বামদিকে সবচেয়ে বিখ্যাত মন্দির যা তার উৎপত্তির প্রান্তের থেকে প্রায় ৫০ কিলোমিটার (৩১ মাইল) দূরে অবস্থিত । কর্ণুল জেলার মন্ত্রালয় শ্রী রাঘবেন্দ্র স্বামী মঠ এবং মহাবুবনগর জেলার আলামপুর যেখানে জোগুলাম্বা হল প্রধান পূজিতা দেবী, যা দক্ষিণা কাশী নামেও পরিচিত -একটি অন্যতম গুরুত্বপূর্ণ তীর্থস্থান কেন্দ্র।এছাড়াওপ্রথম চালুক্য দ্বারা নির্মিত একটি নল ব্রহ্মা মন্দিরের চত্বর ও আছে নদীর তীরে ।
নদীর তীরে একটি গুরুত্বপূর্ণ বৈশিষ্ট্য হল নদী বরাবর বন্যা সুরক্ষা দেওয়ালগুলি যা শ্রী কৃষ্ণদেবরায় দ্বারা নির্মিত ১৫২৫ এবং ১৫২৭ খ্রিষ্টাব্দের মধ্যে।যে সমস্ত স্থানে, বন্যার সময় ভূমি ক্ষয় হওয়ার সম্ভাবনা আছে, সেখানেই পাওয়া যায়। এটি শৃঙ্গেরি তে শুরু হয় এবং কয়েক কিলোমিটার দূরে কুরনুল-এ শেষ হয়। এইগুলি পাথরের তৈরি এবং এখনও অক্ষত। ৩ 'x ৪' x ৫ 'এর খুব বড় বোল্ডারো এই দেওয়ালের নির্মাণ কাজে ব্যবহার করা হয়। বাম|থাম্ব|251x251পিক্সেল|তুঙ্গভদ্রা নদীতে দুটি ভেলা
ধূসর, গোলাপী ইত্যাদি রঙের গ্রানাইট পাথর দ্বারা মূলত তুঙ্গভদ্রার আশেপাশের ভূ প্রাকৃতিক বৈশিষ্ট্য। নদীটি হাম্পিতে আড়াআড়ি দুর্বল খাড়া পাথর উপসর্গের মধ্য দিয়ে কাটিয়েছে এবং একটি সংকীর্ণ গর্ত তৈরি করেছে যেখানে গ্রানাইট পাহাড় একটি গভীর খাঁজে নদীকে আবদ্ধ করে ।
বিজয়নগর সাম্রাজ্য-এর ক্ষমতার কেন্দ্র বিজয়নগর এবং হাম্পি-এর ধ্বংসাবশেষ এবং এই পবিত্র নদীকে কেন্দ্র করে বহু পৌরাণিক কাহিনী সৃষ্টি হুয়েছে যা অনেকগুলি গুরুত্বপূর্ণ দেবতাদের বিষয়ে পবিত্র ঐতিহ্যকে একত্রিত করে ।
বাঁধ
তুঙ্গ নদী র উপরে শিমোগার থেকে প্রায় ১৫ কিলোমিটার উপরে গজানুর কাছে একটি বাঁধ নির্মিত হয়েছে। একই ভাবে, ভদ্রা নদীর তীরে ভদ্রাবতী থেকে প্রায় ১৫ কিলোমিটার উপরে লাক্কাভালিতে একটি বাঁধ নির্মাণ করা হয়। এই বাঁধ দুটি শিমোগা, চিকমাগালুর, দেভাঙ্গেরে এবং হাভেরী এলাকায় সেচের জল প্রদান করে।
সমস্যা
ব্যাপক শিল্প দূষণ তুঙ্গভদ্রা নদীকে বিপুলভাবে ক্ষতিগ্রস্ত করেছে।কর্ণাটকের চিকমাগালু্র, শিমোগা, দেভাঙ্গেরে, হাবেরী, বেল্লারী, কোপ্পাল ও রাইচকুর জেলার এবং অন্ধ্র প্রদেশের কর্নুল এবং মেহবুবনগর জেলায় (নদীর প্রবাহে প্রায় সব জেলা) নদীর তীরে গড়ে ওঠা বিপুল শিল্পকেন্দ্র এবং নদীর তীরে খনিজ উত্তোলন এই অঞ্চলে ব্যাপকভাবে দূষণের সৃষ্টি করেছে। এম শঙ্করের মতানুযায়ী, শুধুমাত্র শিমোগা থেকেি বছরে ৩ কোটি লিটার বর্জ্য নির্গত হয় তুঙ্গা নদীতে, যা তুঙ্গভদ্রাকে দেশের অন্যতম দূষিত নদীর মর্যাদা দিয়েছে । শিল্পআঞ্চল থেকে নির্গত জল গাঢ় বাদামী এবং একটি তীব্র গন্ধ যুক্ত। সামগ্রিকভাবে, তুঙ্গভদ্রা নদী দূষণ উপকূলের ১,০০০,০০০ লোককে প্রভাবিত করেছে কারণ নদীতীরের অধিকাংশ গ্রামগুলি নদীর জল ব্যবহার করে, যা প্রাচীন সেচ ট্যাঙ্ক সিস্টেমের মাধ্যমে গ্রামগুলিতে আসে এবং গ্রামবাসীরা পান করা, স্নান, ফসল, মাছ ধরার এবং গবাদি পশুর জলের জন্য এই জল ব্যবহার করে। গ্রামের জেলেদের নিয়মিত জীবিকা মৎস্য হত্যা দ্বারা ক্ষতিগ্রস্ত হয়েছে যার ফলশ্রুতিতে তুঙ্গভদ্রার মৎস্যসম্পদ শেষ হয়ে গেছে ।
ভারতীয় বৈদেশিক বাণিজ্য প্রতিষ্ঠান
ইন্ডিয়ান ইনস্টিটিউট অফ ফরেন ট্রেড (আইআইএফটি) একটি স্বশাসিত পাবলিক বাণিজ্য স্কুল যা ১৯৬৩ সালে ভারত সরকার (বাণিজ্য ও শিল্প মন্ত্রণালয়) দ্বারা প্রতিষ্ঠিত হয় বিদেশী বাণিজ্য ব্যবস্থাপনায় পেশাদারিত্ব আনতে সাহায্য করার জন্য এবং উৎপাদন, বিশ্লেষণ ও তথ্য দ্বারা গবেষণা করে মানব সম্পদ উন্নয়নের মাধ্যমে রপ্তানি বৃদ্ধি করার জন্য। এর প্রধান প্রোগ্রামটি হল অন্তর্দেশীয় বাণিজ্যে এমবিএ ডিগ্রী (এমবিএ-আইবি)।
২০০২ সালে আইআইএফটিকে ডীমড বিশ্ববিদ্যালয়ের মর্য্যাদা প্রদান করা হয়। এটি ভারতের বিভিন্ন কেন্দ্রগুলিতে স্বায়ত্তশাসিত প্রবেশিকা পরীক্ষা পরিচালনা করে।
প্রযুক্তির জন্য আন্তর্জাতিক বাণিজ্য কেন্দ্র
এটি এমন একটি প্রতিষ্ঠান যেখানে বিশেষ করে বাণিজ্য ও শিল্প মন্ত্রণালয় এবং বিজ্ঞান ও প্রযুক্তি মন্ত্রণালয়ের আন্তর্জাতিক প্রযুক্তি ব্যবসায়ে সক্রিয় ব্যক্তিদের ভূমিকা সংশ্লেষিত করা হয়।
ডব্লিউটিও স্টাডিজ সেন্টার
ডব্লিউটিও স্টাডিজ সেন্টারটি ১৯৯৯ সালে বিশ্ব বাণিজ্য প্রতিষ্ঠানের আলোচ্য প্রয়োজনীয় তথ্য এবং প্রামাণিক দলিলের স্থায়ী সংগ্রহস্থল হিসাবে প্রতিষ্ঠিত হয়। এটিও ধারণা করা হয় যে কেন্দ্রটি সাধারণভাবে ট্রেড এ এবং বিশেষভাবে ডব্লিউটিও তে মনোনিবেশ করার সাথে সাথে এই ক্ষেত্রে একটি স্বাধীন চিন্তাধারা গড়ে তোলার জন্য একটি গবেষণাস্থলে বিবর্তিত হবে। কেন্দ্রটি পরে ২০০২ সালের নভেম্বর মাসে ইন্ডিয়ান ইনস্টিটিউট অফ ফরেন ট্রেড এ স্থাপিত হয়।
কেন্দ্রটির প্রধান উদ্দেশ্য ওয়ার্ল্ড ট্রেড অর্গানাইজেশনের সাথে সম্পর্কিত বিষয়াবলি নিয়ে ক্রমাগত গবেষণা ও বিশ্লেষণমূলক সহায়তা বাণিজ্য মন্ত্রণালয়কে প্রদান করা। এটির আরও কাজ হল গবেষণা কার্যক্রম পরিচালনা করা, ডব্লুটিও বিষয়ক সম্পর্কিত প্রকাশনা বার করা; সেমিনার, কর্মশালা, নির্দিষ্ট সভা ইত্যাদির আয়োজন করে প্রসার ও দক্ষতা বৃদ্ধি কার্যক্রমগুলি পরিচালনা করা এবং বাণিজ্য সংস্থান কেন্দ্রে বিশ্ব বাণিজ্য সংস্থাগুলির গুরুত্বপূর্ণ দলিলের একটি সংগ্রহস্থল হিসেবে কাজ করা।
এমএসএমই গবেষণার জন্য কেন্দ্র
সমগ্রভাবে অর্থনীতিতে এবং বিশেষভাবে বহির্বাণিজ্যে ছোট ও মাঝারি উদ্যোক্তাদের ক্রমবর্ধমান গুরুত্ব দেখে আইআইএফটি একটি পৃথক কেন্দ্র স্থাপনে প্রণোদিত হয়েছে এমএসএমই গবেষণার জন্য ,যা এমএসএমই কার্যক্রমের আন্তর্জাতিকীকরণের জন্য একটি অনুঘটক হিসেবে কাজ করতে পারে। এই কেন্দ্রটি মে, ২০০৫ থেকে কাজ করছে। আইআইএফটির এমএসএমই কেন্দ্রে; প্রশিক্ষণ কর্মসূচী পরিচালনা করে, তথ্যব্যাংকের সহায়তায় বাণিজ্য তথ্য প্রদান করে এমএসএমই বিভাগকে ক্রমাগত সমর্থন প্রদান করা হয় এবং অন্যান্য সংশ্লিষ্ট ও সম্পর্কিত প্রতিষ্ঠানের সাথে সংযোগের জন্য অনুঘটক এই প্রতিষ্ঠানটি।
চিনাব সেতু
চেনাব রেল সেতু বা চেনাব সেতু হল ভারতের কেন্দ্রশাসিত অঞ্চল জম্মু ও কাশ্মীরের রিয়াসি জেলার একটি ইস্পাত ও কংক্রিট খিলান যুক্ত রেল সেতু। এটি বাক্কাল ও কৌরির মধ্যে যোগাযোগ রক্ষা করে।
যদিও চেনাব সেতুর নির্মাণের প্রস্তাব ২০০২ সালে করা হয়েছিল, তবে অনুমোদন ২০০৩ সালে প্রদান করা হয়েছিল। সেতুর নকশা কোঙ্কণ রেলওয়ে, এফকনস ইনফ্রাস্ট্রাকচার ও ডিআরডিও দ্বারা করা হয়েছিল, এবং ২০২২ সালের ১৩ই আগস্ট উদ্বোধন করা হয়েছিল। সেতুর খিলানের নির্মাণ কাজ ২০২১ সালে এপ্রিল মাসে শেষ হয়েছিল। সেতুতে রেল ট্র্যাক স্থাপনের কাজ ২০২৩ সালের ফেব্রুয়ারি মাসে শুরু ও মার্চ মাসে সম্পন্ন হয়েছিল, এবং এটির উপর একটি ট্রায়াল রান ২০২৩ সালের মার্চ মাসে পরিচালনা করা হয়েছিল।
সেতুটি চন্দ্রভাগা নদীর উপর ৩৫৯ মিটার (১,১৭৮ ফুট) উচ্চতায় বিস্তৃত রয়েছে, যা এটিকে বিশ্বের সর্বোচ্চ রেল সেতুতে পরিণত করে। সেতুটির মোট দৈর্ঘ্য ১,৩১৫ মিটার (৪,৩১৪ ফু)। চেনাব নদীর (চন্দ্রভাগা নদীর অপর নাম) নামে নামকরণ করা হয়েছে, এটি নির্মাণে ব্যয় হয়েছে ₹১,৪০০ কোটি। প্রকল্পটি উত্তর রেলের (এনআর) নিয়ন্ত্রণে সরকারি খাতের প্রচেষ্টা ছিল।
বিবরণ
নান্দনিকতা, অর্থনীতি ও স্থানীয় দক্ষতা এবং নির্মাণ সামগ্রীর প্রাপ্যতা বিবেচনা করে চেনাব রেল সেতুটিকে একটি বৃহৎ পাটাতন বিশিষ্ট ইস্পাত নির্মিত একক খিলানের সেতু হিসাবে নকশা করা হয়েছিল, যার উভয় পাশে পার্শ্ব পাটাতন সংযুক্ত রয়েছে। সেতুর কৌরি প্রান্তের দিকে একটি সংযোগ সেতু রয়েছে।
পাটাতন
সেতুর পাটাতন চন্দ্রভাগা নদীর জলতল থেকে ৩৫৯ মিটার (১,১৭৮ ফুট) উচ্চতায় অবস্থিত, পাটাতনের কৌরি প্রান্তে সংযোগ সেতু বা ভাইডাক্ট যুক্ত রয়েছে। বাক্কাল প্রান্ত থেকে কৌরি প্রান্ত পর্যন্ত সেতুর পাটাতনটি মোট ১,৩১৫ মিটার (৪,৩১৪ ফু) দীর্ঘ, এবং এটি ১৭ টি স্তম্ভের উপরে স্থাপন করা হয়েছে।
খিলান পাটাতন
খিলান পাটাতনটি একটি ইস্পাত নির্মিত খিলান ও ৭ টি স্তম্ভের মাধ্যমে ধরে রাখা হয়েছে, এটি ৭৮৫ মিটার (২,৫৭৫ ফু) লম্বা। সেতুর ৪৬৭ মিটার (১,৫৩২ ফুট) লম্বা ও চওড়া মূল স্প্যান বা পাটাতনটি ইস্পাত নির্মিত খিলানের উপরের রয়েছে। ইস্পাত নির্মিত ৪৮০ মিটার (১,৫৭০ ফুট) দৈর্ঘের একটি খিলানের মধ্যমে মূল খিলান পাটাতনকে ধরে রাখা হয়েছে। মূল স্প্যান বা পাটাতনের কৌরি প্রান্তে পার্শ্ব পাটাতন ১২০ মিটার ও বাক্কাল প্রান্তের পার্শ্ব পাটাতন ১৮৫ মিটার দীর্ঘ।
খিলান
খিলানটি দ্বৈত-পাঁজরযুক্ত বৃহৎ ইস্পাত নির্মিত ট্রাস দ্বারা তৈরি হয়েছে, এবং এটি ৪৮০ মিটার (১,৫৭০ ফুট) দীর্ঘ। ট্রাসের কর্ডগুলি হল এক প্রকার বদ্ধ ইস্পাত বাক্স, যা অভ্যন্তরীণভাবে শক্ত শক্তিশালী করতে ও সেতুতে বায়ু প্রবাদের প্রবাহের ধাক্কা নিয়ন্ত্রণে সহায়তা করার জন্য কংক্রিট দিয়ে ভরাট করা। কংক্রিট ভরাটের আরেকটি সুবিধা হল যে ভবিষ্যতে অভ্যন্তরীণ রঙলেপনের প্রয়োজন হবে না।
খিলানের নিকটকে কংক্রিট স্তম্ভ নির্মাণ ভারতীয় নির্মাণ মান -যেমন ইন্ডিয়ান রেলওয়ে স্ট্যান্ডার্ডস (আইআরএস), ইন্ডিয়ান রোড কংগ্রেস (আইআরসি) ও ইন্ডিয়ান স্ট্যান্ডার্ড (আইএস) - অনুযায়ী বৃহৎ স্প্যানগুলির জন্য অপর্যাপ্ত বলে মনে করা হয়েছিল। ফলে, খিলানের নিকটবর্তী স্তম্ভগুলি ইস্পাত দ্বারা তৈরি করা হয়েছিল, এবং ইস্পাতের স্তম্ভগুলি কংক্রিট নির্মিত ভিতের উপরে স্থাপন করা হয়েছিল।
সংযোগ সেতু
সেতুর খিলান পাটাতনের কৌরি পার্শ্বে একটি সংযোগ সেতু অন্তর্ভুক্ত রয়েছে। সংযোগ সেতুটি ৫৩০ মিটার লম্বা, এবং ১১ টি কংক্রিট স্তম্ভের মাধ্যমে ধরে রাখা হয়েছে।
প্রেক্ষাপট
উত্তর রেলওয়ে কাশ্মীর উপত্যকার উত্তর-পশ্চিম প্রান্তে জম্মু ও বারামুল্লার কাছে উধমপুর শহরের মধ্যে ভারতীয় কেন্দ্রশাসিত অঞ্চল জম্মু ও কাশ্মীরের জুড়ে একটি নতুন রেলপথ নির্মাণের অতিবৃহৎ প্রকল্প হাতে নিয়েছে। এই প্রকল্পটি ২০০২ সালে একটি জাতীয় প্রকল্প হিসাবে ঘোষিত হয়েছিল। এটি উত্তর রেলওয়ে দ্বারা পরিচালিত হয়।
নির্মাণ
চেনাব রেল সেতুটি মূলত ২০০৯ সালের ডিসেম্বর মাসে মধ্যে সম্পন্ন করার পরিকল্পনা করা হয়েছিল। যাইহোক, সেতুর স্থিতিশীলতা ও নিরাপত্তা বিষয়ক আশঙ্কার কারণে প্রকল্পটি ২০০৮ সালের সেপ্টেম্বর মাসে স্থগিত করা হয়েছিল। সেতুর কাজ ২০১০ সালে পুনরায় শুরু হয়েছিল, সেই সঙ্গে ২০১৫ সালে সম্পূর্ণ করার পরিকল্পনা করা হয়েছিল।
আইআইএসসি ব্যাঙ্গালোরের সহায়তায় ভারতের তৃতীয় বৃহত্তম নির্মাণ গোষ্ঠী শাপুরজি পালোনজি গোষ্ঠীর একটি অংশ, এফকনস ইনফ্রাস্ট্রাকচারকে নকশা ও নির্মাণ চুক্তি প্রদান করা হয়েছিল। কোঙ্কন রেলওয়ে কর্পোরেশন দ্বারা প্রধান নির্মাণ সিদ্ধান্ত নেওয়া হয়েছিল। ডিফেন্স রিসার্চ অ্যান্ড ডেভেলপমেন্ট অর্গানাইজেশন (ডিআরডিও) সেতুটির নকশা তৈরিতে সাহায্য করেছিল, বিশেষ ইস্পাত ব্যবহার করে সেতুকে বিস্ফোরণ-প্রতিরোধী করে তোলে।
রক্ষণাবেক্ষণ
এই ধরনের সেতুর নিয়মিত রঙ করা একটি ভয়ঙ্কর কাজ; অতএব, প্রায় ১৫ বছরেরও বেশি সময় টেকসই একটি রঙের পরিকল্পনা তৈরি করা হয়েছে। বেশিরভাগ ভারতীয় রেল সেতুতে রঙের আয়ু ৫ থেকে ৭ বছর।
সুলগ্না পাণিগ্রাহী
সুলগনা পাণিগ্রাহী (জন্ম: ৩ ফেব্রুয়ারি ১৯৮৯) হলেন একজন ভারতীয় টেলিভিশন এবং চলচ্চিত্র অভিনেত্রী। তিনি টেলিভিশন ধারাবাহিক অম্বর ধারা এবং দো সাহেলিয়াঁর মুখ্য চরিত্রে অভিনয়ের জন্য অধিক পরিচিতি অর্জন করেছিলেন। ভাট ব্যানারের চলচ্চিত্র মার্ডার ২-এ রেশমা চরিত্রে অভিনয়ের মাধ্যমে তিনি বলিউডে অভিষেকের পূর্বে, স্টার প্লাসে সম্প্রচারিত জনপ্রিয় টেলিভিশন ধারাবাহিক স্বপ্না বাবুল কা... বিদাইয়ে সাক্ষী রাজবংশের চরিত্রে অভিনয় করেছিলেন।
পেশা
পাণিগ্রাহী অম্বর ধারায় অভিনয়ের মাধ্যমে টেলিভিশন জগতে অভিষেক করেছেন, যেখানে তিনি সংযুক্ত যমজ বোনদের একজন, ধারার চরিত্রে অভিনয় করেছিলেন। এই ধারাবাহিকটি ২০০৭ সাল থেকে ২০০৮ সালের মার্চ মাস পর্যন্ত সনি এন্টারটেইনমেন্ট টেলিভিশনে প্রচারিত হয়েছিল। তার অভিনীত দ্বিতীয় ধারাবাহিকটি ছিল দো সহেলিয়াঁ, যেখানে তিনি মৈথিলীর চরিত্রে অভিনয় করেছিলেন, যা গ্রামীণ রাজস্থানের দুই বন্ধুর গল্পের উপর ভিত্তি করে তৈরি হয়েছিল। এই ধারাবাহিকটি ২০১০ সালের মার্চ মাস থেকে জুলাই মাস পর্যন্ত জি টিভিতে প্রচারিত হয়েছিল। এর পরে তিনি স্বপ্না বাবুল কা... বিদাইয়ে সাক্ষী নামক একটি নেতিবাচক চরিত্রে অভিনয় করেছেন।
তিনি ২০১২ সালের মুক্তিপ্রাপ্ত চলচ্চিত্র, মার্ডার ২-এ অভিনয়ের মাধ্যমে বলিউডে অভিষেক করেন; এই চলচ্চিত্রটি ছিল ২০০৩ সালে মুক্তিপ্রাপ্ত হত্যাকাণ্ড বিষয়ক জনপ্রিয় চলচ্চিত্র মার্ডারের দ্বিতীয় সংস্করণ, যেটি বিশেষ ফিল্মসের ব্যানারে মুক্তি পেয়েছিল। উক্ত চলচ্চিত্রে তিনি রেশমা নামে এক দরিদ্র কলেজ ছাত্রীর ভূমিকায় অভিনয় করেছিলেন, যিনি তাঁর পরিবারের টিকে থাকার জন্য অর্থের প্রয়োজনে আংশিক সময়ের পতিতা হয়ে ওঠেন এবং একটি মনোবিকারগ্রস্ত পেশাদার খুনির শিকার হন। মিডিয়া জুড়ে সমালোচকদের কাছ থেকে তাঁর চরিত্রটি বেশ ইতিবাচক পর্যালোচনা পেয়েছিল। মার্ডার ২-এর পরে, তিনি রাজকুমার রাও, দিব্যেন্দু শর্মা অভিনীত রেভ ছবিতে এবং গিরিশ কর্ণাদ, রূপা গাঙ্গুলী অভিনীত গুরুদক্ষিণা ছবিতে অভিনয় করেছেন।
২০১৮ সালে সত্য ব্রহ্মা প্রতিষ্ঠিত ইন্ডিয়া লিডারশিপ কনক্লেভে সুলগ্না "ভারতীয় অ্যাফেয়ার্স মোস্ট প্রোমিসিং অ্যান্ড ইমার্জিং অ্যাক্ট্রেস অফ দ্য ইয়ার ২০১৮"-এর মর্যাদাপূর্ণ বিভাগের ছয় চূড়ান্ত প্রতিযোগীর একজন ছিলেন।
ব্যক্তিগত জীবন
সুলগ্না ১৯৮৯ সালের ৩রা ফেব্রুয়ারি তারিখে ওড়িশার ব্রহ্মপুরে জন্মগ্রহণ করেছিলেন। তিনি ২০০৭ সালে মুম্বই চলে যাওয়ার পূর্ব পর্যন্ত দশ বছর নতুন দিল্লিতে বসবাস করেছিলেন। তিনি নতুন দিল্লি র আর্মি পাবলিক স্কুল হতে তাঁর স্কুল জীবন শেষ করেছেন। তাঁর বাবা ভারতীয় সেনাবাহিনীতে কর্মরত ছিলেন, তাঁর মা একজন গৃহিণী এবং তাঁর ছোট বোন একজন চলচ্চিত্র নির্মাতা, যিনি বর্তমানে হিন্দি চলচ্চিত্রে একজন সহকারী পরিচালক হিসাবে কাজ করছেন।
কুশিয়ারা এক্সপ্রেস
যাত্রাপথ
কুশিয়ারা এক্সপ্রেস, আখাউড়া> শায়েস্তাগঞ্জ> কুলাউড়া> সিলেট মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
স্টেশন তালিকা
কুশিয়ারা এক্সপ্রেস যেসকল রেলওয়ে স্টেশন দিশে চলাচল করে নিম্নে তা উল্লেখ করা হলো:
সিলেট-২১
সিলেট-২১ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
ইতিহাস
সিলেট-২১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।
সাঙ্গুয়েম
সাঙ্গুয়েম (Sanguem) ভারতের গোয়া রাজ্যের দক্ষিণ গোয়া জেলার একটি শহর।
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে সাঙ্গুয়েম এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
সিলেট-২০
সিলেট-২০ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
ইতিহাস
সিলেট-২০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
লকমা জমিদার বাড়ি
লকমা জমিদার বাড়ি বাংলাদেশ এর জয়পুরহাট জেলার পাঁচবিবি উপজেলার কড়িয়া গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি চৌধুরী বাড়ি নামে বেশ পরিচিত।
ইতিহাস
বাংলাদেশের উত্তরপ্রান্তে ভারতের সীমান্ত ঘেষা জয়পুরহাট জেলার পাঁচবিবি উপজেলায় এই জমিদার বাড়িটি আনুমানিক প্রায় ১৫০০-১৬০০ শতাব্দীতে প্রতিষ্ঠা করেন জমিদার হাদী মামুন চৌধুরী। কথিত আছে এই জমিদার বাড়ির জমিদাররা ছিলেন খুবই অত্যাচারী ও নিষ্ঠুর। জমিদারী প্রথা বিলুপ্ত হওয়ার অনেক আগেই এই জমিদার বাড়ির জমিদারী শেষ হয়ে যায়। কারণ এরা অত্যাচারী হওয়াতে গায়েবি মাধ্যমে এদেরকে জমিদার বাড়ি ছেড়ে দেওয়ার জন্য বলা হয়। তারপর তারা তাই করেন এবং এরপর থেকেই এখানের জমিদারী বিলুপ্ত হয়।
অবকাঠামো
তিন একর জায়গা জুড়ে দুই ভাগে নির্মিত এই জমিদার বাড়ি। বাড়িটির প্রাসাদ মূলত তিন তলা বিশিষ্ট্য ছিল। তবে বর্তমানে দুই তলা রয়েছে। একতলা বা নিচের তলা মাটির নিচে চাপা পড়েছে। পুরো প্রাসাদটিতে মোট ২৫/৩০টি কক্ষ রয়েছে। এছাড়াও রয়েছে হাতিশালা, ঘোড়াশালা ও কাছারিঘরসহ ইত্যাদি।
বর্তমান অবস্থা
জমিদার বাড়ির সবকিছুই এখন প্রায় ধ্বংস হয়ে গেছে। লতাপাতায় জরাজীর্ণ হয়ে রয়েছে। বর্তমানে এই জমিদারীর আওতাভুক্ত অধিকাংশ এলাকা এখন ভারতের ভূখণ্ডে। এগুলো হলো জামালপুর, মথুরাপুর, গয়েশপুর, চিঙ্গিশপুর, সতনূল, সানাপাড়া ও মজাতপুর। বাংলাদেশে শুধু পাঁচবিবি উপজেলার এলাকাই রয়েছে।
কান্দিরপাড় ইউনিয়ন
কান্দিরপাড় বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
ইতিহাস
কান্দিরপাড় ইউনিয়ন পূর্বে পশ্চিমগাঁও ইউনিয়ন নামে পরিচিত ছিল।
অবস্থান ও সীমানা
লাকসাম উপজেলার মধ্যাংশে কান্দিরপাড় ইউনিয়নের অবস্থান। এ ইউনিয়নের পশ্চিমে মুদাফফরগঞ্জ দক্ষিণ ইউনিয়ন ও মুদাফফরগঞ্জ ইউনিয়ন, উত্তরে বাকই ইউনিয়ন, উত্তর-পূর্বে লালমাই উপজেলার পেরুল দক্ষিণ ইউনিয়ন, পূর্বে লাকসাম পৌরসভা এবং দক্ষিণে গোবিন্দপুর ইউনিয়ন ও মনোহরগঞ্জ উপজেলার মৈশাতুয়া ইউনিয়ন অবস্থিত।
প্রশাসনিক কাঠামো
কান্দিরপাড় ইউনিয়ন লাকসাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
শিক্ষা ব্যবস্থা
।
ফরিদা পারভীন
ফরিদা পারভিন (ডিসেম্বর ৩১, ১৯৫৪) বাংলাদেশের একজন স্বনামধন্য কণ্ঠশিল্পী। তিনি মূলত পল্লীগীতি গেয়ে থাকেন বিশেষ করে তিনি লালন সঙ্গীতের জন্য বেশি জনপ্রিয়। জন্ম নাটোরে হলেও বড় হয়েছেন কুষ্টিয়ায়। ১৯৬৮ সালে তিনি রাজশাহী বেতারে নজরুল সঙ্গীতের জন্য নির্বাচিত হন । নজরুলগীতি দিয়ে শুরু করলেও তিনি পরবর্তীতে দেশাত্মবোধক গেয়ে বেশ জনপ্রিয়তা অর্জন করেন ১৯৭৩ সালের দিকে।
জন্ম ও পারিবারিক জীবন
কন্ঠশিল্পী ফরিদা পারভীনের জন্ম ১৯৫৪ খ্রিষ্টাব্দের ৩১ ডিসেম্বর নাটোর জেলার সিংড়া থানার শাঔঁল গ্রামে। শাঔঁল হচ্ছে বাংলাদেশের বৃহত্তম সুন্দর একটা গ্রাম কলম-এর অংশ। ফরিদা পারভীনের বাবা প্রয়াত দেলোয়ার হোসেন পেশায় ছিলেন সাধারণ চিকিৎসক। মা রৌফা বেগম। ফরিদা পারভীনের স্বামী প্রখ্যাত গীতিকার ও কন্ঠশিল্পী আবু জাফর। চার সন্তানের মধ্যে এক মেয়ে জিহান ফারিয়া ঢাকা বিশ্ববিদ্যালয়ের প্রাণিবিদ্যা বিভাগ থেকে মাস্টার্স পাশ করেছেন আর তিন ছেলের মধ্যে বড় ছেলে ইমাম নিমেরি উপল ফিলিপাইনের বাগিও বিশ্ববিদ্যালয়ে বিবিএ অধ্যায়নরত, মেজ ছেলে ইমাম নাহিল সুমন ঢাকা বিশ্ববিদ্যালয়ের সমাজবিজ্ঞান বিভাগে মাস্টার্স পড়ছেন এবং ছোট ছেলে ইমাম নোমানি রাব্বি কুষ্টিয়া থেকে এসএসসি পাশ করেছে। এর মাঝেই অধ্যাপক আবুজাফরের সাথে তার বিচ্ছেদ হয়েছে। তিনি বাংলাদেশের এক বিখ্যাত বংশীবাদকের সাথে ২বার পাণিগ্রহণ করেছেন।
সংগীত জীবন
ফরিদা পারভীনের কর্মজীবন সঙ্গীতময়। শুধু লালনের গান নয়, তিনি একাধারে গেয়েছেন আধুনিক এবং দেশাত্মবোধক গান। ফরিদা পারভীনের গাওয়া আধুনিক, দেশাত্মবোধক কিংবা লালন সাঁইয়ের গান সমান ভাবেই জনপ্রিয়। তার জনপ্রিয় গানের মধ্যে রয়েছে 'এই পদ্মা, এই মেঘনা, এই যমুনা-সুরমা নদীর তটে' 'তোমরা ভুলেই গেছো মল্লিকাদির নাম', 'নিন্দার কাঁটা যদি না বিঁধিল গায়ে প্রেমের কী সাধ আছে বলো', 'খাঁচার ভিতর', 'বাড়ির কাছে আরশি নগর' ইত্যাদি। তার অ্যালবামের মধ্যে রয়েছে-
অর্জন
তিনি ফুকুওয়াকা এশিয়ান কালচারাল প্রাইজ ২০০৮ এ সেরা সঙ্গীতের জন্য পুরষ্কৃত হন। এছাড়া একুশে পদক ১৯৮৭ এবং জাতীয় চলচ্চিত্র পদকে ছায়াছবির গানে সেরা কন্ঠদানকারী হিসাবে ১৯৯৩ সালে পদক পেয়েছেন।সিটিসেল-চ্যানেল আই মিউজিক অ্যাওয়ার্ডস ও অনন্যা শীর্ষ দশ পুরস্কার পেয়েছেন
গোবিন্দপুর ইউনিয়ন, লাকসাম
গোবিন্দপুর বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
অবস্থান ও সীমানা
লাকসাম উপজেলার দক্ষিণাংশে গোবিন্দপুর ইউনিয়নের অবস্থান। এ ইউনিয়নের উত্তরে কান্দিরপাড় ইউনিয়ন, উত্তর-পূর্বে লাকসাম পৌরসভা, পূর্বে উত্তরদা ইউনিয়ন, দক্ষিণে মনোহরগঞ্জ উপজেলার খিলা ইউনিয়ন এবং পশ্চিমে মনোহরগঞ্জ উপজেলার মৈশাতুয়া ইউনিয়ন অবস্থিত।
প্রশাসনিক কাঠামো
গোবিন্দপুর ইউনিয়ন লাকসাম উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
সাজিয়া ইলমি
সাজিয়া ইলমি হলেন একজন ভারতীয় রাজনীতিবিদ এবং সামাজিক কর্মী। তিনি পূর্বে একটি টেলিভিশন চ্যানেলের সাংবাদিক ছিলেন এবং স্টার নিউজ এর একজন সঞ্চালক ছিলেন। তিনি ২০১১ এবং ২০১২ সালের অান্না হাজারের নেতৃত্বে ভারতের দুর্নীতি বিরোধী আন্দোলনের একজন মুখপাত্র হিসেবে কাজ করেছিলেন। তিনি আম আদমি পার্টি এর একজন জাতীয় নির্বাহী সদস্য হিসেবে দায়িত্ব পালন করছেন।
প্রাথমিক জীবন
সাজিয়া ইলমি ভারতের কানপুর ভিত্তিক একটি মুসলিম সম্ভ্রান্ত পরিবার জন্মগ্রহণ করেন। তাদের পরিবারের সাথে ভারতীয় জাতীয় কংগ্রেস দলের সাথে যোগাযোগ ছিল। তার পিতা কানপুর ভিত্তিক সংবাদপত্র "সিয়াসাত জাদিদ" এর প্রতিষ্ঠাতা এবং সম্পাদক ছিলেন। তার চাচা দুই দশক ধরে উত্তর প্রদেশের বিধানসভা একজন সদস্য এবং সেইসাথে রাষ্ট্র শাসনিক অফিসে অধিষ্ঠিত অন্যতম একজন হিসেবে দায়িত্ব পালন করছেন। তার বোন আরিফ মোহাম্মদ খানকে বিয়ে করেন; যিনি সাবেক ভারতীয় জাতীয় কংগ্রেসের রাজনীতিবিদ ছিলেন এবং বহুজন সমাজ পার্টি দলে যোগ দিয়ে মন্ত্রীর দায়িত্ব পালন করেছেন।
ইলমি কানপুরের সেন্ট মেরি স্কুল এবং নৈনিতালে পড়াশোনা করেন। এরপর শিমলার সেন্ট বেডিস কলেজে সংযুুক্ত হন। তারপর তিনি সাংবাদিকতা ও সম্প্রচার বিষয়ে জামিয়া মিলিয়া ইসলামিয়া এবং ওয়েলস, কার্ডিফ বিশ্ববিদ্যালয় থেকে তিনি তার ডিগ্রী কোর্স সম্পন্ন করেন। এছাড়াও তিনি নিউ ইয়র্ক ফিল্ম একাডেমী এর ১৬এমএম ফিল্ম প্রোডাকশ থেকে ডিপ্লোমা সম্পন্ন করেন।
টেলিভিশন কর্মজীবন
ইলমি টেলিভিশনের খবর এবং তথ্যচিত্র নির্মানসহ বিভিন্ন দিক নিয়ে ১৫ বছর কাটিয়েছেন। তিনি স্টার নিউজ চ্যানেলে একজন সঞ্চালক হিসেবে কাজ করতেন; যেখানে তিনি উপস্থাপক এবং প্রযোজক হিসেবে জনপ্রিয় প্রাইম টাইম নিউজ শো দেশ বিদেশ পরিচালনা করতেন।
ইলমি ইন্টারন্যাশনাল এ্যাসোসিয়েশন অব ওমেন ইন রেডিও এন্ড টেলিভিশনের সদস্য নির্বাচিত হয়েছেন।
সাংকেলিম
সাংকেলিম (Sanquelim) ভারতের গোয়া রাজ্যের উত্তর গোয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সাংকেলিম শহরের জনসংখ্যা হল ১১,১৯১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সাংকেলিম এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ক্রিপট্ অব লিবারকুন
ক্রিপট্ অব লিবারকুন (Crypt of Lieberkühn) হল ক্ষুদ্রান্ত্রের কলাস্থানবিদ্যার অন্যতম অংশ। এগুলি ক্ষুদ্রান্ত্রের ভিলাই নামক আঙুলের ন্যায় গঠনের নিম্নাংশে দেখা যায় ও এগুলি গ্রন্থি হিসেবে কাজ করে (তাই এদের অপর নাম আন্ত্রিক গ্রন্থি)। এগুলি বহুকোশী গ্রন্থি; কোশগুলির মধ্যে উল্লেখযোগ্য হল: গবলেট কোশ (মিউকাস ক্ষরণকারী), আন্ত্রিক কোশ (খাদ্যবস্তু শোষণকারী), আন্ত্রিক অন্তঃক্ষরা কোশ (হরমোন ক্ষরণকারী), প্যানেথ কোশ (অণুজীব ধ্বংসকারী), স্টেম কোশ ইত্যাদি। বৃহদন্ত্রের কোলনেও এগুলি কম পরিমাণে পাওয়া যায়।
নামকরণ
জার্মান বিজ্ঞানী জোহান নাথানিয়েল লিবারকুন এটি আবিষ্কার করেন ও তার নামেই এর নামকরণ করা হয়। ক্রিপট্ শব্দের অর্থ গুপ্ত বা লুকানো। এগুলি মিউকোসা স্তরের অভ্যন্তরে থাকে যা বাইরে থেকে বোঝা যায় না।
কাজ
আন্ত্রিক গ্রন্থি হতে ক্ষরিত রসকে আন্ত্রিক রস বা সাক্কাস এন্টেরিকাস (Succus entericus) বলে। এই রসে প্রচুর উৎসেচক উপস্থিত থাকে যা পাকস্থলী থেকে আগত তরল বা অর্ধতরল খাদ্যবস্তুর পরিপূর্ণ পরিপাক ঘটায়। এর সাথে অগ্ন্যাশয় কর্তৃক ক্ষরিত রস মিলে গেলে একত্রে পরিপাক সম্পন্ন হয়ে থাকে। ব্রুনারের গ্রন্থি ক্রিপট্ অব লিবারকুনের সহায়ক গ্রন্থি হিসেবে কাজ করে।
এতে বহু শর্করাভঙ্গক (যেমন– মলটেজ, সুক্রেজ, ল্যাকটেজ ইত্যাদি), প্রোটিনভঙ্গক (যেমন– ডাইপেপটাইডেজ), ফ্যাট ভঙ্গক (আন্ত্রিক লাইপেজ) উৎসেচক বর্তমান। এগুলি খাদ্যকে পরিপূর্ণ পরিপাক ঘটিয়ে শোষণ যোগ্য করে তোলে। ক্ষুদ্রান্ত্রের অন্তঃগাত্রের ভিলাই সেই পাচিত উপাদান শোষণ করে।
ক্রিপট্ অব লিবারকুনের স্টেম কোশ ভেঙে যাওয়া বা আঘাত প্রাপ্ত বা নষ্ট অংশের স্থানে নতুন কোশের জন্ম দেয় ও বিভাজন দ্বারা কোশের সংখ্যা বাড়ায়। আবার তাদের রূপান্তর ঘটিয়ে বিভিন্ন কাজে নিয়োজিত করে (পাতার উপরে বিভিন্ন কোশের কাজ বলা হয়েছে)। কিন্তু এই কোশের সংখ্যা বৃদ্ধির হার মারাত্মক বৃদ্ধির পেলে তা ক্যান্সার হিসেবে গণ্য করা হয় (কোলন ক্যান্সার বা আন্ত্রিক ক্যান্সার)।
চিকিৎসা ক্ষেত্র
ক্রিপটাইটিস হল ক্রিপট্ অব লিবারকুনের প্রদাহ যা অতিরিক্ত পরিমাণে নিউট্রোফিল উপস্থিত থাকলে হয়।
নিম্নলিখিত কারণে ক্রিপটাইটিস হতে পারে:
বর্ধিত পর্যায় সারণী
পর্যায় সারণির বর্ধিত সংস্করণ স্বাভাবিকের চেয়ে দীর্ঘতর হয়। ভেতরের অবস্থান্তর ধাতু পর্যায় সারণি গ্রুপ ২ ও গ্রুপ ৩ এর মধ্যে স্থাপন করা হয়। একটি সাধারণ পর্যায় সারণিতে অভ্যন্তরীণ রূপান্তর ধাতুগুলো গ্রুপ ২ এবং ৩ এর নিচে অবস্থান করে।
মুহম্মদ জাফর ইকবালের উপর আক্রমণ
thumb|ঢাকার একটি অনুষ্ঠানে ড. মুহম্মদ জাফর ইকবাল মুহম্মদ জাফর ইকবাল (জন্ম: ২৩ ডিসেম্বর ১৯৫২) একজন বাংলাদেশী লেখক, পদার্থবিদ ও শিক্ষাবিদ৷ তাকে বাংলাদেশে বৈজ্ঞানিক কল্পকাহিনী লেখা ও জনপ্রিয়করণের পথিকৃৎ হিসাবে গণ্য করা হয়৷ এছাড়াও তিনি একজন জনপ্রিয় শিশুসাহিত্যিক এবং কলাম-লেখক৷ তার লেখা বেশ কয়েকটি উপন্যাস চলচ্চিত্রে রূপায়িত হয়েছে৷ তিনি শাহজালাল বিজ্ঞান ও প্রযুক্তি বিশ্ববিদ্যালয়ে কম্পিউটার বিজ্ঞান ও প্রকৌশল বিভাগের একজন অধ্যাপক এবং তড়িৎ কৌশল বিভাগের প্রধান হিসেবে দায়িত্বরত ছিলেন এবং বর্তমানে অবসরোত্তর জীবন যাপন করছেন৷ ২০১৮ সালের ৩রা মার্চ বিকাল ৫টা ৪০ মিনিটে শাহজালাল বিজ্ঞান ও প্রযুক্তি বিশ্ববিদ্যালয়ে রোবটিক প্রতিযোগিতার সমাপনী অনুষ্ঠান চলাকালে তার উপর হত্যার উদ্দেশ্যে ফয়জুর নামক একজন মাদ্রাসাশিক্ষার্থী আক্রমণ করে৷
৩ মার্চ হত্যা প্রচেষ্টা
৩ মার্চ ২০১৮ রোজ শনিবার বিকাল ৫টা ৪০ মিনিটে সিলেটের শাহজালাল বিজ্ঞান ও প্রযুক্তি বিশ্ববিদ্যালয়ে অধ্যাপক মুহম্মদ জাফর ইকবালকে ছুরিকাঘাত করা হয়৷ বিশ্ববিদ্যালয়ের মুক্তমঞ্চে ইলেকট্রিকাল অ্যান্ড ইলেকট্রনিক্স ইঞ্জিনিয়ারিং (ইইই) উৎসবের রোবটিক প্রতিযোগিতার সমাপনী অনুষ্ঠান চলছিল৷ প্রত্যক্ষদর্শীদের মতে, অনুষ্ঠানের এক পর্যায়ে কয়েকজন হুলুস্থুল শুরু করে৷ সে সময় একজন অধ্যাপকের মাথায় হামলা চালায়৷ হামলার পরপর জাফর ইকবালকে সিলেট এম.এ.জি. ওসমানি মেডিকেল কলেজ হাসপাতালে নেওয়া হয়৷ সেখানে অপারেশন থিয়েটারে নিয়ে তার ক্ষত স্থান পরিষ্কার করে সেখানে সেলাই দেওয়া হয়৷ তার মাথায় চারটি আঘাত করা হয়৷ এগুলো রডের আঘাত বলে ধারণা করা হয়৷ এছাড়া তার বাঁ হাত ও পিঠে ছুরিকাঘাতের জখম রয়েছে৷ জাফর ইকবালের মাথায় ২৬টি সেলাই ও বাম হাতে ছয়টি এবং পিঠের বাম পাশে আরও ছয়টি সেলাই অর্থাৎ ৩৮ টি সেলাই পড়েছে৷
হামলাকারীর পরিচয়
বিভিন্ন পত্রিকার অনুসন্ধানী প্রতিবেদন অনুসারে লেখক জাফর ইকবালের উপর হামলাকারীর নাম ফয়জুর রহমান ওরফে ফয়জুল (২৪)৷ তিনি বিশ্ববিদ্যালয় ক্যাম্পাসের পার্শ্ববর্তী কুমারগাঁওয়ের বাসস্ট্যান্ড সংলগ্ন শেখপাড়ার বাসিন্দা৷ তিনি এই শেখপাড়ার কাঁচা মঞ্জিলের স্বত্বাধিকারী হাফিজ আতিকুর রহমানের ছেলে৷ তার মূল বাড়ি সুনামগঞ্জের মূল বাড়ি সুনামগঞ্জের দিরাই উপজেলার জগদল ইউনিয়নের কালিয়ারকাপন গ্রামে৷ তিনি সিলেটের মঈন কম্পিউটার নামক একটি দোকানে কর্মরত ছিলেন৷ এলাকাবাসী ও টোরোরিজম অ্যান্ড ট্রান্সন্যাশনাল ক্রাইম (সিটিটিসি) সূত্র মতে, হামলাকারী ফয়জুর দিরাই ধল মাদ্রাসা থেকে দাখিল পাস করে৷ এরপর সিলেটে একটি মাদ্রাসা থেকে আলিম পরীক্ষা দেয়৷ মাদ্রাসা থেকে দাখিল পাস করার পর সে আর পড়ালেখা করেনি৷ তবে কোন মাদ্রাসা থেকে পরীক্ষা দিয়েছে এ সম্পর্কে কেউ জানে না৷ ফয়জুলের বাবা মাওলানা আতিকুর রহমান সিলেট-সুনামগঞ্জ সড়কের পার্শ্ববর্তী টুকেরবাজার এলাকার শাহ খুররুম মখলিছিয়া হাফিজিয়া মহিলা মাদ্রাসায় শিক্ষকতা করেন বলে জানা গেছে৷ সিটিটিসি আরো জানায়, প্রায় ২০ বছর ধরে বিশ্ববিদ্যালয় সংলগ্ন এলাকায় ফয়জুল পরিবারের সঙ্গে বসবাস করছিল৷ শেখপাড়ায় জমি কিনে ফয়জুলের বাবা আধা পাকা বাড়ি করেন৷ শনিবার হামলার পরপরই শেখপাড়ার বাসাটি তালাবদ্ধ করে ফয়জুলের পরিবারের সদস্যরা সিএনজিচালিত অটোরিকশা করে অন্যত্র পালিয়ে গেছেন৷ এই অভিযানে হামলাকারীর মামা ফজলুর রহমানকে আটক করা হয় এবং হামলাকারীর বাবা মাওলানা আতিকুর রহমানের বাড়ি থেকে বইপত্র ও সিডি জব্দ করা হয়৷   আটককৃত ফজলুর রহমান ফজলু সুনামগঞ্জ জেলা কৃষক লীগের যুগ্ম আহ্বায়ক৷ তিনি জমি বিক্রির ব্যবসার সাথে জড়িত৷  হামলার পরদিন রোববার রাত সাড়ে ১০টায় সিলেট নগরীর মদিনা মার্কেট এলাকা থেকে হামলাকারী ফয়জুল হাসানের বাবা হাফিজ আতিকুর রহমান ও মা মিনারা বেগমকে আটক করে পুলিশ
বিভিন্ন জিজ্ঞাসাবাদের পর হামলাকারী জাফর ইকবালকে ইসলামের শত্রু আখ্যা দিয়ে তাকে হত্যার কারণ সম্বন্ধে জানান৷ র‍্যাব-৯ এর অধিনায়ক এ তথ্য নিশ্চিত করেন৷ পরবর্তীতে ফয়জুল র‍‍্যাবকে জানায়, “‘ভূতের বাচ্চা সোলায়মান’ উপন্যাসের কারণে জাফর ইকবালের ওপর হামলা চালানো হয়েছে”৷
ফয়জুর ও তার পরিবারের রহস্যময় আচরণ এবং সালাফি সংযোগ
এলাকাবাসীর ভাষ্যমতে, ফয়জুরের কুয়েত প্রবাসী দুই চাচার প্রভাবে পুরো পরিবার আহলে হাদিস বা সালাফি মতবাদে উদ্বুদ্ধ হয়ে ওঠে৷ এমনকি পরিবারের সদস্যরা মসজিদে ভিন্ন পদ্ধতিতে নামাজ পড়তে শুরু করে৷ তার বড় ভাই এনামুল হাসান ঢাকায় ও অপর ভাই আবুল হাসান কুয়েতপ্রবাসী৷ আর ছোট দুই বোন হাফসা বেগম ও হাবীবা বেগম মাদ্রাসায় পড়ে৷ হাফসা রশীদিয়া হাফিজিয়া মাদ্রাসায় আর হাবীবা ফয়জুরের পিতা আতিকুর রহমানের মাদ্রাসায় পড়ে৷ সবাই মাদ্রাসা শিক্ষায় শিক্ষিত৷ ফয়জুরের বড় ভাই হাফিজ হাসান আগে নগরের পাঠানটুলা জামেয়ায় পড়ালেখা করতেন, তিনি গ্রামের বাড়ির মসজিদে ভিন্ন পদ্ধতিতে নামাজ আদায় করতে গিয়ে মুসল্লিদের তোপের মুখে পড়েছিলেন৷ একপর্যায়ে ফয়জুর ও তার চাচাকে মসজিদ থেকে বের করে দেয়া হয়৷ ফয়জুলকে ফেরি করে কাপড় বেচতেও দেখা গেছে৷ বছরখানেক আগে কুমারগাঁও বাসস্ট্যান্ডে পকেটমারতে গিয়ে ধরা পড়েছিল ফয়জুল৷ তখন স্থানীয়রা তার ব্যাপারে কড়া হুশিয়ারি দিয়েছিল তার বাবাকে৷ ফয়জুল যে মার্কেটে কম্পিউটারের দোকানে কাজ করত; সে মার্কেটের ব্যবসায়ী সমিতির সাংগঠনিক সম্পাদক তার প্রসঙ্গে বলতে গিয়ে বলেন, ‘ফয়জুলকে প্রায়ই নামাজে দেখা যেত৷ ভাবতাম-নামাজি ছেলে খুব ভালো হবে৷ এখন তো দেখি বড় জাহিল৷’ তিনি জানান, ‘সে দেখতে একদম সাদাসিধে৷ মনে হতো যেন কিছুই বোঝে না বা জানে না৷’
ভূতের বাচ্চা সোলায়মান
২০০৬ সালে ভূতের বাচ্চা সোলায়মান নামে একটি নাটক তৈরী হয়; যার স্ক্রিপ্ট মুহম্মদ জাফর ইকবাল লিখেছিলেন৷ নাটকটি বাংলাদেশের বেসরকারী টিভি চ্যানেল এনটিভিতে প্রচারিত হয়৷ ২০১৭ সালের ফেব্রুয়ারি বইমেলা উপলক্ষে এই নাটকের স্ক্রিপ্টটিকে বই আকারে “ভূতের বাচ্চা সোলায়মান” নামে প্রকাশ করা হয়৷ বইটি একটি শিশুতোষ ভৌতিক কল্পকাহিনী৷
বইয়ের সারসংক্ষেপ
বইয়ের অন্যতম চরিত্র নিতু অষ্টম শ্রেণিতে পড়ে৷ একদিন স্কুল থেকে বাসায় ফিরে এসে নিতু দেখে, মধ্যপ্রাচ্য থেকে তার এক দূরসম্পর্কের চাচা “দবির” এসে হাজির৷ প্রথম দিনই তার লোকটাকে খারাপ লেগে যায়৷ লোকটা মেয়েদের পড়াশোনা নিয়ে কটুমন্তব্য করে৷ নিতুর বড় চাচার ছেলেমেয়েরা সেদিনই তাদের বাসায় বেড়াতে আসে৷ তাদেরও লোকটা নানাভাবে অপমান করতে বাকি রাখে না৷
লোকটার আচরণে বিরক্ত হয়ে নিতু আর তার তিন কাজিন তাদের মন ভালো করার জন্য একটি বুদ্ধি  বের করে৷ নিতু একটা প্রেত সাধনা নামক একটি বই এ প্ল্যানচেট সম্পর্কে পড়েছিল৷ তারা চারজন মিলে ভূত ডাকতে বসে৷ একজনের বড় ভূত ভাল লাগে না বলে তারা একটি বাচ্চা ভূতকে আসতে অনুরোধ জানায়৷
তারা কখনো ভাবতেও পারেনি সত্যি সত্যি একটা বাচ্চা ভূত চলে আসবে৷ বাচ্চা ভূতটার নাম ছিল সোলায়মান৷ রাতে ঘুমানোর সময় নিতু আবিষ্কার করে সে তার ঘরে একটা বাচ্চা ভূত কাঁদছে৷ সে নিতুদের ডাকে এসে আর ফিরে যেতে পারছে না৷ নিতু তাকে সান্ত্বনা এবং অভয় দেয়৷ এদিকে ভূতের বাচ্চাকে শুধু নিতু আর তার চাচাতো ভাইবোনরাই দেখতে পায়৷ কারণ তারাই তাকে ডেকেছে; আর সবার কাছে সে অদৃশ্য৷
এদিকে দবির চাচা নিতুর আচরণ দেখে বুঝে ফেলে তার কাছে সত্যি সত্যি একটা ভূতের বাচ্চা আছে৷ সোলায়মান নিজেও দবির চাচার উপর বিরক্ত৷ সে নানা ভাবে দবির চাচাকে শায়েস্তা করার চেষ্টা করে৷ এদিকে দবির চাচা ভূতের বাচ্চাকে বিদেশি চ্যানেল এ বিক্রি করে দেয়ার ফন্দি আঁটে৷ নিতুকে আটকে ভূতের বাচ্চাকে সে অপহরণ করে৷
নিতুর বিপদ আঁচ করতে পেরে নিতুর চাচাতো ভাইবোনরা এসে প্রথমে নিতুকে উদ্ধার করে৷ তারপর প্ল্যানচেটে বসে তারা ভূতের বাচ্চার মাকে আহ্বান করে ভূতের বাচ্চাকে উদ্ধার করে নিয়ে যেতে৷ অতঃপর বাচ্চা সোলায়মানের মা এসে তাকে উদ্ধার করে এবং যেসব অসৎ লোকদের কাছে দবির চাচা ভূতের বাচ্চা বিক্রি করবে বলে টাকা নিয়েছিল, উল্টো তারাই তাকে উত্তম-মধ্যম প্রদানের জন্য ধরে নিয়ে যায়৷
নাম নিয়ে সমালোচনা
বই প্রকাশের পরপরই একশ্রেণির মহল বইয়ের নাম নিয়ে ফেসবুক, ও অনলাইন পোর্টাল জুড়ে লেখকের বই নিষিদ্ধ করার জন্য দাবী তুলে৷ বিভিন্ন ধর্মীয় মিডিয়ায় একে স্লো পয়জনিং বলে আখ্যায়িত করা হয়৷ বলা হয়, লেখক এখানে ইচ্ছাকৃতভাবে সোলায়মান নবীকে ব্যঙ্গ করেছেন৷ ধর্ম ভিত্তিক লেখালেখি করে এরকম অনেক কবি সাহিত্যিক লেখককে অশালীন ভাষায় আক্রমণ করেছেন, তাদের নিজস্ব ফেসবুক পেইজে৷ ইউটিউবে, ,  শিরোনামে অনেকে অধ্যাপককে আক্রমণ করে ভিডিও বানাতে থাকেন৷ ধর্মীয় অনলাইন পোর্টাল গুলোতে জাফর ইকবালকে ব্যঙ্গ করে অনেকে গল্প প্রবন্ধ লিখতে থাকেন৷
সমালোচনার প্রতিক্রিয়া
নিয়ন আলোয় প্রকাশিত একটি বক্তব্যে একজন বলেন, ‘গল্পের দবির চাচাকে হুজুর হিসাবে দেখানো হয় নি, মরুভূমির পোশাক হিসেবে দেখানো হয়েছে, মধ্যপ্রাচ্যের সন্ত্রাসীরা সবাই এই পোশাক পরে৷ উল্লেখ করা হয়, বইয়ের ভিতরে ধর্মবিদ্বেষী কোনো কিছুই নেই৷’
রেডটাইমসে বলা হয়, ‘সোয়া দুই লক্ষ পয়গম্বরদের প্রত্যেকের নামই ভিন্ন ছিল.....৭১ যুদ্ধের ধীকৃত নায়ক ইয়াহিয়া আর নবি হজরত ইয়াহিয়া কেও কী এক ব্যক্তি ভাবতে হবে?’ প্রশ্ন তোলা হয়, ‘একাত্তরের উন্মাতাল দিনে মিছিলে-মিটিং-এ “ইয়াহিয়ার দুই গালে জুতা মারো তালে তালে” বলাতে একবারো কারো মনে হয়নি এটা নবীর অবমাননা৷ তাহলে এখন কেন এই অজুহাত৷’ প্রশ্ন তোলা হয় দাউদ আর ইব্রাহীম নামে দুজন নবি নাম থাকলেও দাউদ ইব্রাহীম নামে আন্তর্জাতিক অপরাধী আছে; তাহলে তাদের বিরুদ্ধে কী কথাও বলা যাবে না? বলা হয়, ২০১৭ সালে এটা নিয়ে উস্কে দেওয়ার চেষ্টা চালানো হয়েছিল, কিন্তু সেসময় মৌলবাদী শক্তি খুব একটা সুবিধা করতে পারে নি৷ অভিযোগ করা হয়, ‘বিষয়টা ধর্ম অবমাননা নয়, আসলে বিষয়টা হলো জাফর ইকবালকে হত্যা করা; যেখানে ধর্ম অবমাননা অজুহাতকে ব্যবহার করে ঘাতল ফয়জুরকে উত্তেজিত করা হয়৷ আর মুক্তিযুদ্ধের বিপক্ষের শক্তি তাদের পরাজয়ের পর প্রতিশোধ নিতে পারে৷’
এগিয়ে চলো নামক বাংলাদেশের শীর্ষস্থানীয় অনলাইন ডেস্কে হামলার কারণের সমালোচনা করে সোলায়মান নামক রাজাকার, প্রতারক ও প্রশ্নফাঁসকারী তিনজন মানুষের নাম আলাদা আলাদা ভাবে উল্লেখ করা হয়৷ প্রশ্ন তুলা হয়, এখন এদের নামে সমালোচনা কী ধর্ম অবমাননা হবে কিনা৷ সেখানে বলা হয়, হামলার কারণ এই নাম নয়, বরং জাফর ইকবালের মুক্তিযুদ্ধের পক্ষে আর মৌলবাদের বিপক্ষে উচ্চকিত কন্ঠই এই ধরনের হামলাকে উষ্কে দেওয়ার মুখ্য কারণ৷
লেখক পরিবারের প্রতিক্রিয়া
লেখকের বড় ভাইয়ের পুত্র এবং নাট্যকার নুহাশ হুমায়ুন প্রতিক্রিয়ায় বলেছেন, সকল যন্ত্রণা বা সংঘাত বা মৃত্যু বা যাই আসুক না কেন; তার পরিবার সমাজ পরিবর্তনের চেষ্টা অব্যহত রাখবে৷
লেখকের স্ত্রী ইয়াসমিন হক গণমাধ্যমের সম্মুখে বলেছেন, ‘জাফর ইকবাল ক্যাম্পাসে ফিরে যাবেন৷ তার পাঁচটা কোর্স আছে৷ তিনি পুলিশের দায়িত্বে অবহেলার অভিযোগকে সরাসরিই নাকচ করে দিয়েছেন৷’
লেখক কন্যা ইয়েশিম প্রতিক্রিয়ায় বলেছেন, ‘এই ধরনের মানুষ গুলো হচ্ছে ছত্রাকের ন্যায়৷ তাদের সঠিক ভাবে পরিষ্কার করা হয় নি৷...মুক্তিযুদ্ধের ন্যায় ঘটনার মত জন্ম নেওয়া এই দেশ ছেড়ে তারা কোথাও যাচ্ছে না৷’
সুস্থ হওয়ার পর লেখকের প্রতিক্রিয়া
প্রখ্যাত এই লেখক হাসপাতাল থেকে ছাড়া পাওয়ার পর পৃথিবীর সৌন্দর্য অনুভব আর তরুণদের সুন্দর কাজ করা ব্যতিরেকে যারা খুনের অভিপ্রায়ে লিপ্ত হয়, তাদের জন্য দুঃখ প্রকাশ করেন৷
ঘাতক ফয়জুরের সাথে সাক্ষাৎ
অধ্যাপক জাফর ইকবাল আক্রমণের পর থেকেই ঘাতক ফয়জুরের সাথে সাক্ষাতে আগ্রহী থাকলেও বেশ কয়েকদিন পরে তার সাথে সাক্ষাৎ হয়৷ সিলেট জেলখানায় আটককৃত ফয়জুরের সাথে সাক্ষাৎ হলে, লেখকের ভাষ্যমতে ঘাতকের চেহারায় হাসিখুশি ভাব ছিল৷ লেখক; ঘাতক ফয়জুর কেন একাজ করেছে এ প্রশ্ন করায় তার প্রত্যুত্তরে সে বলে, অধ্যক্ষ ইকবাল ইসলাম বিরোধী হওয়ায় সে এমনটা করেছে৷ কেন ঘাতক ফয়জুর এমনটা মনে করে, এপ্রশ্ন করায় সে জানায়, ভূতের বাচ্চা সোলায়মান লিখায় সে এমনটা মনে করেছে৷ অধ্যাপকের প্রশ্নের উত্তরে সে জানায় শিক্ষককে আঘাত করার পূর্বে সে এই বইটা পড়েনি৷ যদিও পুলিশ তাকে দিয়ে পরবর্তীতে বইটি পড়িয়ে নেয়, কিন্তু সে সেখানেও ইসলাম বিরোধী কোনো কথা খুঁজে পায় নি৷ জাফর ইকবাল তার সাথে কথা বলার পর, ফয়জুর সেস্থান ত্যাগ করার পূর্বে জানায় সে ভুল করে ফেলেছে৷ জাফর ইকবাল তার বই অবিশ্বাস্য সুন্দর পৃথিবীতে হতাশা প্রকাশ করে বলেন, ‘কোনো অপরাধবোধ বা অনুশোচনা নয়, ঘাতক ফয়জুর মনে করে সে শুধুমাত্র ভুল করেছে৷’ ফয়জুর আদৌ এমনটা মনে করে কিনা; এবিষয়ে অধ্যাপক সন্দেহ প্রকাশ করে, বিষয়টিকে উড়িয়ে দিয়ে গ্রন্থের শেষাংশে উল্লেখ করেন, ‘এ চমৎকার পৃথিবীকে দেখাটাই তার জন্য অনেককিছু৷’
রাজনৈতিক নেতৃবৃন্দের নিন্দা
এই হামলার পরপরই রাজনৈতিক নেতৃবৃন্দরা নিন্দা জানানো শুরু করেন৷ নিন্দা জানান প্রধানমন্ত্রী শেখ হাসিনা, রাজনীতিবিদ ওবায়েদুল কাদের, সিলেটে অবস্থানরত সাবেক শিক্ষামন্ত্রী নুরুল ইসলাম নাহিদ হাসপাতালে যান; উদ্বেগ প্রকাশ করেন নিন্দা জানিয়েছে বিএনপি, সিপিবি-বাসদ তীব্র নিন্দা ও প্রতিবাদ জানিয়েছে বাংলাদেশ আইসিটি জার্নালিস্ট ফোরাম (বিআইজেএফ)
পরদিন বঙ্গবন্ধু ফেলোশিপ অনুষ্ঠানে শেখ হাসিনা বলেন ধর্মান্ধরাই ড. মুহম্মদ জাফর ইকবালের ওপর হামলা চালিয়েছে৷ তিনি আরো বলেন, ‘যারা হামলা করেছে তারা জীবনেও বেহেশতে যাবে না৷’ ৫ই মার্চ, সোমবার বেলা পৌনে একটায় ঢাকার সম্মিলিত সামরিক হাসপাতালে (সিএমএইচ) প্রধানমন্ত্রী শেখ হাসিনা মুহম্মদ জাফর ইকবালের সাথে দেখা করেন৷ সেখানে তিনি আধা ঘণ্টার বেশি সময় অবস্থান করেন এবং জাফর ইকবাল ও তার স্ত্রী ইয়াসমিন হকের সাথে কথা বলেন৷
একই দিন বিএনপির সিনিয়র যুগ্ম-মহাসচিব রুহুল কবির রিজভী স্বাক্ষরিত এক বিবৃতিতে ড. জাফরের ওপর হামলার তীব্র নিন্দা ও প্রতিবাদ জানান তারেক রহমান ৷ বিবৃতিতে বলেন, অধ্যাপক জাফর ইকবালের ন্যায় একজন খ্যাতিমান লেখক ও শিক্ষকের মাথায়, পিঠে ও হাতে সন্ত্রাসীরা জখম করবে এটা এই সভ্য যুগে অকল্পনীয়৷ ড. জাফরের ওপর এই কাপুরুষোচিত হামলা নিঃসন্দেহে অশুভ ইঙ্গিত বহন করে৷ এটি কোনো পরিকল্পিত বিপর্যয় ডেকে আনার মাস্টারপ্ল্যান কিনা তা নিয়ে জনমনে বড় ধরনের প্রশ্ন দেখা দিয়েছে৷
একইসাথে পৃথক এক বিবৃতিতে ড. জাফর ইকবালের ওপর সন্ত্রাসী হামলার ঘটনায় তীব্র নিন্দা ও ধিক্কার জানিয়েছেন বিএনপি মহাসচিব মির্জা ফখরুল ইসলাম আলমগীর ৷
তিনি বলেন, ‘যেখানে বিশ্ববিদ্যালয়ে মতো সর্বোচ্চ বিদ্যাপীঠের একজন শিক্ষককে বিশ্ববিদ্যালয়ের ভেতরে প্রকাশ্য দিবালোকে হত্যাচেষ্টা করা হয়, সেখানে দেশে যে অচিশ্চয়তার অন্ধকার বিরাজ করছে তা সংশয়াতীতভাবে সত্য৷ যারা ড. জাফর ইকবালকে ছুরিকাহত করেছে তারা সমাজের শত্রু৷’ ফখরুল আরও বলেন, ‘জাফর ইকবালের ন্যায় একজন স্বনামধন্য লেখককে ধারালো অস্ত্র দিয়ে গুরুতর আহত করা এক সুদূরপ্রসারী চক্রান্তের অংশ৷ তার ওপর আক্রমণ বর্তমান কুশাসনের জঘন্যতম অধ্যায় হয়ে থাকবে৷’
হত্যাচেষ্টায় জঙ্গিসংস্লিষ্টতা ও তদন্তের অগ্রগতি
হামলার দিন, ৩ তারিখ, শনিবার রাতেই পুলিশ শহরতলির শেখপাড়া থেকে আটক করে ফয়জুল হাসানের মামা ফয়জুর রহমানকে৷ একই রাতে র‍্যাব মঈন কম্পিউটারের মালিক মঈনুল হক মঈনকে আটক করে (যেখানে ফয়জুল হাসান কাজ করত)৷ তাকে আটকের সময় দোকান থেকে র‍্যাব সদস্যরা কম্পিউটার জব্দ করে নিয়ে যান৷ রোববার ভোরে ফয়জুলের গ্রামের বাড়ি থেকে তার চাচা আবদুল কাহারকে আটক করা হয়৷ তাছাড়া আরও একজনকে আটকের কথা জানাজানি হলেও আইনশৃঙ্খলা বাহিনীর পক্ষ থেকে তার নাম জানানো হয়নি৷ শনিবার ঘটনার পর আটক ফয়জুলকে প্রথমে সিলেট ওসমানী মেডিকেল কলেজ হাসপাতালে ভর্তি করা হয়৷ পরে তাকে জালালাবাদ সেনানিবাসে নেয়া হয়৷ রোববার তাকে পুলিশ প্রহরায় ফের সিলেট ওসমানী মেডিকেল কলেজ হাসপাতালে নেয়া হয়৷ এখন সে এই হাসপাতালের ২৭নং কেবিনে চিকিৎসাধীন আছে৷
চার তারিখ, রোববার দুপুরে বিশ্ববিদ্যালয়ের রেজিস্ট্রার ইশফাকুল হোসেন বাদী হয়ে ফয়জুল হাসানের নাম উল্লেখসহ কয়েকজনকে অজ্ঞাত আসামি করে এসএমপির জালালাবাদ থানায় মামলাটি দায়ের করেন৷ ড. মুহম্মদ জাফর ইকবালের ওপর হামলার ঘটনায় জঙ্গি সদস্যরা জড়িত বলে নিশ্চিত হয়েছেন তদন্ত সংশ্লিষ্টরা৷ তবে জঙ্গিদের কোন গ্রুপ এ ঘটনা ঘটিয়েছে তা এখনও চিহ্নিত করা সম্ভব হয়নি৷ এ ঘটনায় হামলাকারী ফয়জুল ছাড়া আরও চারজনকে আটক করেছে র‍্যাপিড অ্যাকশন ব্যাটালিন (র‍্যাব)৷
পুলিশ সদর দফতরের সংশ্লিষ্ট সূত্র জানায়, হামলার আগে ঘটনাস্থলে জাফর ইকবালের পেছনে তিনজন লোক দাঁড়িয়েছিল৷ এদের মধ্যে কালো গেঞ্জি পরিহিত যুবকের নাম ফয়জুল হাসান৷ তিনি ছুরিকাঘাতের ঘটনাটি শিকার করেন৷ পুলিস হেফাজতে তার চিকিৎসার ব্যবস্থা করা হয়৷ সংশ্লিষ্ট সূত্র থেকে বলা হয়, ফয়জুল হাসানের পাশেরই সাদা-কালো গেঞ্জি ও জিন্সের প্যান্ট পরে অপর এক যুবক দাঁড়িয়েছিল৷ তাছাড়া জাফর ইকবালের পাশে আরও দু’জন অজ্ঞাত যুবক ছিল৷ পুলিশের আইজি ড. মোহাম্মদ জাবেদ পাটোয়ারী জানান, ‘পুলিশ সেই ছবি দেখে ওই তিন যুবকের পরিচয় নিশ্চিতের চেষ্টা চালাচ্ছে এবং সন্দেহজনক যুবকদের খুঁজে বের করতে স্থানীয় পুলিশকে পুলিশ সদর দফতর থেকে নির্দেশনা দেয়া হয়েছে৷ আইন প্রয়োগকারী সংস্থার সদস্যদের কয়েকটি দলে বিভক্ত হয়ে আলাদাভাবে কাজ করার নির্দেশ দেয়া হয়েছে৷’
পুলিশ হত্যাচেষ্টায় ব্যবহৃত ছুরিটি উদ্ধার করে এবং ছুরি এবং হামলার ধরন দেখে পুলিশ জানায়, তারা পুরোপুরি নিশ্চিত যে, এটি একটি জঙ্গি হামলা৷ এ অবস্থায় আইজিপি জঙ্গিদের ঘিরে তদন্ত এগিয়ে নেয়ার নির্দেশ দেন৷ ঘটনার রহস্য উদ্ঘাটনে পুলিশ সদর দফতর থেকে একটি টিম সিলেটে পাঠানো হয়৷ অতিরিক্ত ডিআইজি পদমর্যাদার দুই কর্মকর্তা সদর দফতর থেকে তদন্ত সংশ্লিষ্টদের সঙ্গে সার্বক্ষণিক যোগাযোগ রাখা হচ্ছে৷ এছাড়া কাউন্টার টোরোরিজম অ্যান্ড ট্রান্সন্যাশনাল ক্রাইম (সিটিটিসি) ইউনিটসহ পুলিশের অন্যান্য ইউনিটের সদস্যরা ঢাকা থেকে সিলেটে গিয়েছেন৷ ঘটনার সময় ওই এলাকায় যত মোবাইল ফোন চালু ছিল, সেগুলোকে প্রযুক্তির আওতায় এনে তদন্তকাজ শুরু করা হয়েছে৷ পুলিশ সদর দফতরের এক কর্মকর্তা বলেন, ঘটনার কোনো প্রত্যক্ষদর্শী ভিডিও দৃশ্য ধারণা করেছে কিনা, তা বের করার চেষ্টা চলছে৷
সিটিটিসি ইউনিটের প্রধান ডিআইজি মনিরুল ইসলাম বলেন, ‘আইনশৃঙ্খলা বাহিনীর স্থানীয় বিভিন্ন ইউনিটের পাশাপাশি ঢাকা থেকে একাধিক টিম ঘটনার রহস্য উদ্ঘাটনে কাজ করছে৷ দু’জন অতিরিক্ত উপ-কমিশনারের নেতৃত্বে সিটিটিসির ১০ সদস্যের একটি টিম এখন সিলেটে অবস্থান করছে৷ এটা যে একটি জঙ্গি হামলা তা আমরা নিশ্চিত৷ তবে নিষিদ্ধ ঘোষিত জঙ্গি সংগঠন আনসার আল ইসলাম বা আনসারুল্লাহ বাংলা টিম, সেলফ মোটিভেটেড কোনো জঙ্গি নাকি অন্য কোনো গ্রুপ এটি করেছে তা এখন পর্যন্ত নিশ্চিত হতে পারিনি৷...হামলার পরপরই হামলাকারী ফয়জুল গণপিটুনির শিকার হয়৷ প্রাথমিকভাবে যতটুকু কথা বলেছে, তাতে মনে হয় সে একাই ছিল৷ তবে আমরা নিশ্চিত নই, ঘটনাস্থলে হামলাকারী কয়জন ছিল৷ ফয়জুলের সঙ্গে কোন জঙ্গি সংগঠনের লিংক আছে, তা খুঁজে বের করতে সিটিটিসির সদস্যরা কাজ করছেন৷’
পুলিশ সদর দফতরের অতিরিক্ত ডিআইজি (ইনটেলিজেন্স অ্যান্ড স্পেশাল অ্যাফেয়ার্স) মনিরুজ্জামান বলেন, ‘দীর্ঘদিন ধরেই জাফর ইকবাল ছিলেন জঙ্গিদের টার্গেট৷ রহস্য উদ্ঘাটনে ফয়জুলকে পুলিশ হেফাজতে নিয়ে জিজ্ঞাসাবাদ করা হচ্ছে৷ তদন্তের স্বার্থে এখনই এ বিষয়ে বিস্তারিত বলা যাচ্ছে না৷’
আইনশৃঙ্খলা বাহিনীর গাফিলতি
জাফর ইকবালের সার্বক্ষণিক নিরাপত্তায় পুলিশ নিয়োজিত থাকার পরও কেন এমন ঘটনা ঘটল, তা নিয়ে প্রশ্ন তুলেছেন সংশ্লিষ্টরা৷ এ ব্যাপারে আইনশৃঙ্খলা বাহিনীর কোনো গাফিলতি ছিল কিনা, তা খতিয়ে দেখতে সিলেট মেট্রোপলিটন পুলিশ (এসএমপি) কমিশনারকে নির্দেশ দিয়েছেন পুলিশের আইজি৷